alexandrainst/scandi-wiki huggingface dataset:
Jan Sandström

Inge Jan Håkan Sandström () er ein svensk komponist.

Jan Sandström har studert komposisjon med mellom andre professor Gunnar Bucht ved Den kongelege musikkhøgskulen i Stockholm. I 1989 vart han sjølv professor i komposisjon ved Musikhøgskulen i Piteå. 

Korverket Det är en ros utsprungen (1990), ei personleg bearbeiding av Praetorius si salme, vart Sandström sitt gjennombrot som komponist. Han er òg kjend for samarbeidet sitt med trombonisten Christian Lindberg, blant anna i Motorcykelkonserten (1988-89). Han har òg skrive fleire andre solokonsertar for ulike instrument samt orkersterstykke, vokalmusikk med orkester, operaer, korsongar og kammermusikk.

Utvalde verk

Orkesterverk

Verk for soloinstrument og orkester 
 Motorcykelkonserten, trombonekonsert nr 1, 1988-89 (for Christian Lindberg)
 forkorta versjon: A Short Ride on a Motorbike, 1989
 Don Quixote, trombonekonsert nr 2, 1994 (for Christian Lindberg)
 Wahlbergvariationer, versjon for trombone og orkester, 1996 (sjå kammermusik)
 Kejsarvisan, versjon for trombone og orkester, 1994 (sjå verk for orkester)
 Trompetkonsert nr 1, 1987 (for Håkan Hardenberger)
 Trompetkonsert nr 2, 1993/96 (for Håkan Hardenberger)
 A dance in the subdominant quagmire for sopranblokkfløyte og strykeorkester, 1994
 Trompetkonsert nr 3, 2007 (for Ole Edvard Antonsen)
 My Assam Dragon, altsaksofonkonsert, 1994 (for John-Edward Kelly)
 Pianokonsert nr 1, 1995
 Pianokonsert nr 2, 2001
 Klarinettkonsert, 2001
 The Lemon House, tubakonsert, 2004

Verk for orkester 
 Era, 1979-80
 Snowflakes for kammerorkester, 1980/84
 Acintyas for strykeorkester, 1986
 Indri, 1988/89
 Kejsarvisan, 1993
 Ocean child, 1999/2004

Vokalmusik

Opera 
 Bombi Bitt, 1991-92
 Macbeth², 1996
 K. Beskrivning av en kamp, 2005
 God Natt Madame!, 2006

Korverk 
 Det är en ros utsprungen (Pretorius/Sandström) for to blandakor, 1990
 Sanctus for gute- eller jentekor, 1990, versjon for blandakor 1993
 Across the bridge of hope for barnesolist og blandakor, 1999
 Rekviem for kor, solistar og orkester, 2008 (uroppført 1. november 2008 i Hedvig Eleonora-kyrkja i Stockholm)

Kammermusik 
 Wahlbergvariationer for cello og blåsekvintett, 1990
 versjon for saksofonkvartett, 1993

Kjelder 
 Denne artikkelen bygger på «Jan Sandström» frå , den 3. januar 2009.

Bakgrunnsstoff 
 Komponisten si nettside

Svenske komponistar
Lengdeeininga spann

Spann kan vere ei måleining for masse, sjå masseeininga spann, eller det kan vere eit gammalt lengdemål. Ordet har opphav i norrønt spǫnn; av 'å spenne', den lengda ein kan måle ved å tøye fingrane frå kvarandre. Frå spissen av tommeltotten til spissen av langfingeren er ei langspann eller ten-spann. Frå tommelspissen til spissen på peikefingeren er ei kortspann eller kvartspann.

Måleeininga er bruka i Det gamle testamentet, her tilsvarar ei spann ei halv alen eller om lag 0,25 meter. Brystduken som var ein del av den gamle presteskruden, målte 1x1 spann .

Referansar 

Spann
Spann
Spann
Masseeininga spann

Spann kan vere eit lengdemål, sjå lengdeeininga spann, eller det kan vere ei gammal nordisk måleining for masse. Eininga blei helst brukt som mål for tørrvarer.

Ordet har opphav i norrønt spann; som i eit kar, ei bøtte, og svarer til ei halv våg eller om lag ni kilogram. Vekta varierte ut frå kva og kvar ein målte. Som smørmål utgjorde eit spann 1/4 laup. Som kornmål utgjorde eit spann 36 merker i stavangerområdet. I utrekning av skatt blei eit spann nordafjells rekna som 72 merker. 

Spann gjekk ut av offisiell bruk i 1875 med innføringa av det metriske systemet.

Referansar 

Spann
Spann, masseeining
Handsbreidd

Handsbreidd er eit gammalt lengdemål, bruka lauseleg om små vidder.

Måleeininga er bruka i Det gamle testamentet, her tilsvarar ei handsbreidd ikring 8 centimeter. 

Hand er ei gammal engelsk måleining for lengd. 1 hand er lik 4 inches eller 10,16 cm. Eininga vert framleis nytta for å gje høgda på hestar, målt frå  manken til bakken.

Sjå òg
Fingerbreidd
Palmo

Referansar 

Hand (2009, 14. februar). I Store norske leksikon. Henta 10. november 2013.

Måleiningar for lengd
Gamle måleiningar
Bibelske måleeiningar
Britisk standard
Fingerbreidd

Finger eller fingerbreidd er ei gammal måleining for små lengder.

Måleeininga finger er bruka i Det gamle testamentet, her tilsvarar ein finger ikring 2 centimeter. 

I Romarriket vart eininga kalla digitus og svara til 1,85 cm. I Skandinavia gjerne tilsvarande 1/16 fot eller 3/4 tommar.Ei fingerbreidd var opphavleg breidda av langfingeren, målt på tvers av neglerota og ville i dag ha vore 1,905 cm.

Sjå òg
Handsbreidd
Tomme

Referansar 

Finger
Finger
Finger
Eininga homer

Homer eller kor er eit gammalt holmål.

Eininga homer er bruka i Det gamle testamentet som eit mål for korn, her tilsvarer ein homer 364 liter. Det finst likevel ulike utrekningar for dei bibelske måla, og verdiane kan ikkje fastsetjast nøyaktig.

Referansar 

Homer
Homer
Efa

Efa eller bat er eit gammalt babylonsk eller hebraisk holmål. 

Eininga efa bruka i Det gamle testamentet som eit mål for korn og for holrom tilsvarer 36,4 liter. Det finst likevel ulike utrekningar for dei bibelske måla. og verdiane kan ikkje fastsetjast nøyaktig.  Ein bat er bruka for mål på vin og olje.

I Det nye testamentet er den eininga bat kalla fat eller anker.. Éin efa eller bat var ca. 37 liter.

10 efa eller bat er ein homer.

Referansar 

Måleiningar for volum
Bibelske måleeiningar
Sea

Sea er eit gammalt holmål. 

Eininga sea bruka i Det gamle testamentet som eit mål for mjøl, her tilsvarer ein sea 12,1 liter. I Det nye testamentet er den tilsvarande eininga kalla mål. Det finst mange ulike utrekningar for dei bibelske måla, og det er ikkje råd å fastsetje dei nøyaktig.

Referansar 

Måleiningar for volum
Bibelske måleeiningar
Hin

Hin er eit gammalt holmål. 

Eininga hin bruka i Det gamle testamentet som eit mål for olje og vin, tilsvarer 6 liter. Det finst likevel ulike utrekningar for dei bibelske måla. og verdiane kan ikkje fastsetjast nøyaktig.

Referansar 

Måleiningar for volum
Bibelske måleeiningar
Kab

Kab er eit gammalt holmål. 

Eininga kab bruka i Det gamle testamentet og tilsvarar om lag 2 liter. Det finst likevel ulike utrekningar for dei bibelske måla, og verdiane kan ikkje fastsetjast nøyaktig.

Referansar 

Måleiningar for volum
Bibelske måleeiningar
Eininga log

Log er eit gammalt holmål. 

Eininga log bruka i Det gamle testamentet som eit mål for olje og tilsvarar om lag 0,5 liter. Det finst likevel ulike utrekningar for dei bibelske måla, og verdiane kan ikkje fastsetjast nøyaktig.

Referansar 

Måleiningar for volum
Bibelske måleeiningar
Tippeligaen 2009

Tippeligaen 2009 var den 19. sesongen av den norske eliteserien i fotball som gjekk under namnet Tippeligaen, og den første sesongen med 16 deltakande lag. På grunn av utvidinga av Tippeligaen hadde ein heile tre lag som rykte direkte opp til 2009-sesongen. Desse laga var Odd Grenland, Sandefjord og . Regjerande meister var Stabæk.

Rosenborg avgjorde serien i den 26. eliteserierunden, borte mot Molde. Dei vann kampen 0–2 på Aker Stadion, og tok sitt 21. seriegull. Bodø/Glimt, Fredrikstad og Lyn rykte ned frå eliteserien dette året.

Sesongen starta 14. mars 2009, og det vart spelt to serierundar før landskampane 28. mars og 1. april. Siste serierunde vart spelt 1. november 2009. Dette var den første sesongen i norsk eliteserie med over to millionar tilskodarar totalt.

Tabell 

Kjelde: Noregs Fotballforbund

Statistikk 
●
Tromsø
●
Bodø/Glimt
●
Rosenborg
●
Molde
●
Aalesund
●
Brann
●
Viking
●
Start
●
Lillestrøm
●
Vålerenga, Lyn
●
Stabæk
●
Fredrikstad
●
Strømsgodset
●
Sandefjord
●
Odd Grenland

Laga

Kvalifisering til internasjonale kampar 
Tre lag kvalifiserte seg for internasjonale kampar i sesongen 2010/2011 frå Tippeligaen i 2009.
Rosenborg til Meisterligaen (frå andre kvalifiseringsrunde) som serievinnar.
Molde til Europaligaen (frå andre kvalifiseringsrunde) som nummer to i serien.
Stabæk til Europaligaen (frå andre kvalifiseringsrunde) som nummer tre i serien.

I tillegg kvalifiserte eit fjerde Tippeligalag, Aalesund, seg til Europaligaen (frå tredje kvalifiseringsrunde) som noregsmeister i 2009.

Tilskodartal

Arenaer 

Heimebaner for 2009-sesongen var:

TV-kampar 
Totalt 90 kampar vart sende på fri-TV. 30 kampar på TV 2, 30 kampar på NRK og 30 kampar på TV 2 Zebra.

Dommarar 

Noregs Fotballforbund hadde sett opp desse dommarane for sesongen 2009:

Hovudtrenarar 

Hovudtrenarar for dei ulike laga sesongen 2009 var:

Målskårarar 

Svenske Rade Prica i Rosenborg vart toppskårar med 17 krediterte mål.

Terminliste 

Kjelde: Noregs Fotballforbund

Oversikt/resultat
 Tabellen skal lesast slik: Heimekampar ligg vassrett, medan bortekampar er plassert loddrett. (Merk at bortemål er plassert til høgre i loddrett kolonne).

Kjelde: Noregs Fotballforbund

Kvalifisering til Tippeligaen 2010 

Fire lag spelte kvalifisering om den siste plassen Tippeligaen 2010. 

Deltakarane var Fredrikstad som enda på 14. plass i Tippeligaen og Kongsvinger, Sogndal og Sarpsborg 08 som enda på 3. til 5. plass i Adeccoligaen 2009.
 
I semifinalene møtte Fredrikstad naboen Sarpsborg 08 heime på Fredrikstad stadion, medan Kongsvinger møtte Sogndal heime på Gjemselund stadion. I finalarunden hadde vinnaren av første semifinale heimekamp først, og vinnaren av andre semifinale heimekamp sist. Etter 5-4 samanlagt over Sarpsborg 08 rykte Kongsvinger opp til Tippeligaen 2010.

Semifinalar 6. november
 0–2 Fredrikstad – Sarpsborg 08
 3–1 Kongsvinger – Sogndal

Innleiande finale 9. november
 3–2 Sarpsborg 08 – Kongsvinger

Avsluttende finale 12. november
 3–1 Kongsvinger – Sarpsborg 08

Kjelder 

Denne artikkelen bygger på «Tippeligaen 2009» frå ,  den 6. mai 2013. 
 oppgav desse kjeldene:

Bakgrunnsstoff 
NFFs nettsider om Tippeligaen
Celina Midelfart

Celina Midelfart () er ei norsk forretningskvinne fødd i Oslo.
Midelfart har ein bachelorgrad i finans. Ho har studert økonomi ved London School of Economics og Stern School of Business i New York og hadde også eitt år ved gourmetskulen Cordon Bleu i Paris.
Familien Midelfart har eigd eit internasjonalt kosmetikkonsern sidan 1923. Sidan 1999 har Celina Midelfart vore administrerande direktør i Midelfart Holding AS, eit privat forvaltningsselskap. Ho er også styreformann i investeringsselskapet Midelfart Invest AS og i Midelfart Capital AS. Då far hennar Finn Erik Midelfart døydde, arva Celina familiebedrifta saman med stemora si Tove Kvammen og systera si Hermine Midelfart. I 2006 selde ho familiebedrifta til svenske Wilh. Sonesson AB for 425 millionar kroner.

Norske forretningsfolk
Folk frå Oslo
Talent

Talent er ei gammal måleining for massen av gull og sølv. Etter tradisjonen var ein talent lik 60 mine. 

Etter tradisjonen vart eininga innført av Solon i Aten kring år 600 fvt., og vart tidleg utbreidd i heile Midtausten. I antikkens Hellas var ein talent lik 60 pund eller 6000 drakmar.

Eininga talent er bruka i Det gamle testamentet som mål for gull og sølv og tilsvarar om lag 34,2 kilogram. Det finst likevel ulike utrekningar for dei bibelske måla, og verdiane kan ikkje fastsetjast heilt nøyaktig. 

Talent vart òg rekna som ei mynteining med verdi svarande til massen i gull eller sølv. Ein talent reint gull eller elektrum, som består av 80 % gull, ville i vår tids pengar ha vore verdt fleire millionar kroner og ein talent sølv ovre eit hundre tusen kroner, noko som vil seie at mynteininga truleg aldri vart nytta.

Kjelder

Referansar

 
Måleiningar for masse
Bibelske måleeiningar
Historisk valuta
Eininga mine

Mine er ei gammal syrisk, hebraisk, fønikisk og gresk mynt- og masseeining nytta 

I antikkens Hellas var ei mine lik 100 drakmar. I nyare tid var ein gresk kongeleg mine eller mna lik 1,5 kg, men har òg vore brukt som namn på kilogram. Syrisk og hebraisk mine var ca. 500 g og var delt i 50 shekel. Ein fønikisk mine var 353 g, omtrent lik ein romersk libra.

Eininga mine er bruka i Det gamle testamentet som mål for gull og sølv og tilsvarar om lag 0,571 kilogram. Det finst likevel ulike trekningar for dei bibelske måla, og ein kan ikkje fastsetje verdiane heilt nøyaktig.

Referansar 

 Holtebekk, Trygve. (2009, 14. februar). Mine: myntenhet. I Store norske leksikon. Henta 12. november 2013 frå http://snl.no/mine/myntenhet.
 

Måleiningar for masse
Bibelske måleeiningar
Historisk valuta
Log

Log kan visa til:

 Logaritme
 Eininga log, eit bibelsk holmål
 Utkok eller uttrekk av plantar. Log kan visa særskild til ein krøterdrikk laga av høy, eller varmt vatn slått over malt under brygging.

Sjå òg 
 Logg

Kjelder
Sjekel

Sjekel, ofte skrive sekel, er ei gammal mynt- og masseeining, tilsvarande 1/50-dels (nokre stader 1/60-dels) mine, eller 7 - 14 g.

Eininga er bruka i Det gamle testamentet som mål for gull, sølv og krydder og tilsvarar om lag 11,4 gram. Det finst likevel ulike utrekningar for dei bibelske måla, og verdiane kan ikkje fastsetjast heilt nøyaktig. 

Mynten som i Det nye testamentet er kalla ein «sølvpenge», er truleg ein sjekel som svarar til ein gresk stater, lik 4,3 g sølv.

Referansar 

Måleiningar for masse
Bibelske måleeiningar
Historisk valuta
Beka

Beka er eit gammalt egyptisk, assyrisk og hebraisk mål for edle varer, særskild for veging av gull

Eininga beka er bruka i Det gamle testamentet for ein halv sjekel og tilsvarar om lag 5,7 gram. Det finst likevel ulike utrekningar for dei bibelske måla, og verdiane kan ikkje fastsetjast heilt nøyaktig. 

Ein egyptisk beka, kjend frå 2500 f.Kr., var ca. 13 gram. Men eininga (om ikkje namnet) er langt eldre. Lodd av kalkstein frå Egypt frå 4000-talet f.Kr. med masse frå ½ til 40 beka er dei eldste kjente døma på vektlodd.

Referansar 

Måleiningar for masse
Bibelske måleeiningar
Eininga gera

Gera er eit gammalt mål for edle varer.

Eininga gera er bruka i Det gamle testamentet for ein tjuedels sjekel og tilsvarar om lag 0,6 gram. Det finst likevel ulike utrekningar for dei bibelske måla, og ein kan ikkje fastsetje verdiane heilt nøyaktig.

Referansar 

Gera
Gera
Metrostasjonen Nation

Nation er ein stasjon på metroen i Paris og på forstadsbanen RER (til Île-de-France). Metrolinjene 1, 2, 6 og 9 pluss RER, linje A, stoppar her.

Stasjonen er namnsett etter Place de la Nation, den tidlegare Place du Trône. Her blei giljotinane sett opp under Den franske revolusjonen.

Metroen i Paris
Broadway

Broadway er ei 30 km lang, brei gate på Manhattan i New York, og den eldste hovudgata i byen som går nord–sør. Gata er kjend som sentrum for den amerikanske teaterindustrien.

På den smale og kileforma hjørnetomta nord for 23. gate der Broadway møter Fifth Avenue, vart høgblokka «Fuller Building» reist i 1902. Bygningen er betre kjend som Flatiron Building takka vere forma den fekk grunna tomta si trekanta form (Flatiron tyder 'Strykejernet').

USA
Gater i New York
George Bernard Shaw

George Bernard Shaw () var ein anglo-irsk dramatikar. Han blei tildelt nobelprisen i litteratur i 1925. Han skreiv mellom anna skodespelet Pygmalion, som seinare blei skapt om til musikalen og filmen My Fair Lady.

Liv 

Shaw var fødd i ein fattig protestantisk familie i Dublin. På 1870-talet flytta han til London for å prøva lukka som forfattar. Han skreiv fem romanar som blei refuserte før han fekk arbeid som musikk-kritikar i avisa The Star. På same tida tok han til å delta politisk, gjennom medlemskap i det sosialistiske Fabian Society og «Bloody Sunday»-demonstrasjonen i 1887. Frå 1895 til 1898 var Shaw teaterkritikar i Saturday Review. Han blei gift med Charlotte Payne-Townshend i 1898. Shaw budde i huset «Shaw's Corner» i landsbyen Ayot St Lawrence i Hertfordshire fra 1906 til han døydde i 1950.

Verk og påverknad 

Den første teatersuksessen hans, Candida, hadde premiere i 1898, og blei følgd opp av fleire komediar: 
The Devil's Disciple (1897), Arms and the Man (1898), Mrs Warren's Profession (1898), Captain Brassbound's Conversion (1900), Caesar and Cleopatra (1901, Man and Superman (1902), Major Barbara (1905), Androcles and the Lion (1912) og Pygmalion (1913). 

Etter første verdskrigen skreiv han meir seriøse stykke, som Heartbreak House (1919) og Saint Joan (1923).

Som musikkritikar var Shaw ein ivrig forkjempar for musikken til Wagner. Innan teater var han særs oppteken av Henrik Ibsen, som han tok som eit førebilete og studerte i boka The Quintessence of Ibsenism (1891).

Kjelder 
 Denne artikkelen bygger på «George Bernard Shaw» frå , den 4. januar 2009. 
 

Anglo-irar
Irske forfattarar
Engelske forfattarar
Engelskspråklege forfattarar
Nobelprisen i litteratur
Irske nobelprisvinnarar
Britiske nobelprisvinnarar
Metrostasjonen République

République er ein stasjon på metroen i Paris. Linjene 3, 5, 8, 9 og 11 stoppar her.

Stasjonen blei opna i 1904, og er namnsett etter Place de la République. Plassen er namnsett til minne om Den fyrste, Den andre og Den tredje franske republikken.

Metroen i Paris
Ski-VM 2009

Verdsmeisterskapen i nordiske greiner 2009 blei arrangert i Liberec i Tsjekkia i perioden 18. februar til 1. mars 2009. Meisterskapen var det 48. ski-VM som blei halde, og den andre gongen det blei halde i det området som i dag er Tsjekkia. For første gong var skihopp for kvinner ein del av VM-programmet. Greinene det blei konkurrert i er langrenn, kombinert og skihopp.

Den føregåande verdsmeisterskapen blei arrangert i Sapporo i Japan i 2007. Det neste går av stabelen i Oslo vinteren 2011.

Langrenn menn

Sprint

15 km klassisk stil

30 km duathlon

50 km fellesstart, fristil 

Dato: 1. mars 2009

Lagsprint, klassisk stil

4 x 10 km stafett

Langrenn kvinner

Sprint, fristil

10 km klassisk stil

15 km duathlon

30 km fellesstart

Lagsprint, klassisk stil

4 x 5 km stafett

Kombinert

Normalbakke & 10 km

Storbakke & 10 km

Kombinert fellesstart (10 km langrenn & skihopping HS100)

Lagtevling

Skihopping menn

Normalbakken (K90)

Storbakken (K120)

Lagtevling storbakke (K120)

Skihopping kvinner

Normalbakke

Medaljeoversyn

Den norske VM-troppen 
Langrenn for kvinner
 Marit Bjørgen
 Celine Brun-Lie
 Maiken Caspersen Falla
 Marthe Kristoffersen
 Astrid Jacobsen
 Therese Johaug
 Kristin Størmer Steira
 Ingvild Østberg

Langrenn for menn
 John Kristian Dahl
 Tord Asle Gjerdalen
 Ola Vigen Hattestad
 Tor Arne Hetland
 Odd-Bjørn Hjelmeset
 Tore Ruud Hofstad
 Eldar Rønning
 Johan Kjølstad
 Petter Northug
 Martin Sundby
 Jens Arne Svartedal

Skihopp for kvinner
 Line Jahr
 Anette Sagen
 Maren Lundby
 Helena Smeby

Skihopp for menn
 Anders Bardal
 Johan Remen Evensen
 Tom Hilde
 Anders Jacobsen
 Roar Ljøkelsøy

Kombinert
 Mikko Kokslien
 Magnus Moan
 Espen Rian
 Jan Schmid
 Petter Tande

Bakgrunnsstoff 
 Offisiell heimeside (på engelsk, tysk og tsjekkisk)

Ski-VM
Sport i 2009
2009 i Tsjekkia
Richard Grov

Richard Grov (fødd 1964) er ein norsk forretningsmann og hotelldirektør frå bygda Loen i Stryn kommune. Grov har dei seinaste åra arbeidd som direktør for Hotel Alexandra. Han er gift med og har born med Vivi-Ann Teige Grov.

Norske forretningsfolk
Fødde i 1964
Folk frå Stryn
Haim Oron

Haim «Jumas» Oron () er ein israelsk politikar og tidlegare landbruksminister. Han var leiar i det politiske partiet Meretz-Yachad, som han òg representerte i Knesset, den israelske nasjonalforsamlinga.

Foreldra hans emigrerte frå Polen før andre verdskrigen. Faren var tekstilarbeidar og mora husmor.

Etter militærtenesta i den israelske hæren, slutta Haim Oron og kona hans seg til ein kibbutz. Dei hadde fire barn, men eitt døydde tidleg i ei ulykke. Oron og kona bur framleis i kibbutz og løna hans som Knesset-medlem går inn i felleskassa på kibbutzen.

Oron vart i 1968 sekretær i den sosialistiske rørsla Hashomer Hatzair. Han var ein av grunnleggjarane av fredsrørsla Peace Now i 1978. I 1988 vart han innvald i Knesset for det venstresosialistiske partiet Mapam, som i 1992 gjekk saman med to andre grupper og vart til partiet Meretz, der han i 2008 vart vald til leiar.

Oron har òg vore kasserar i Histadrut, det israelske LO, og i 1999 vart han landbruksminister i Ehud Barak si regjering. 
 
Oron er ein nær venn av palestinaren Marwan Barghouti, som sit i israelsk fengsel.

Kjelder 

Denne artikkelen bygger på «Haim Oron» frå ,  den 3. januar 2009.  
 

Israelske politikarar
Sosialistiske politikarar
Berle kyrkje

Berle kyrkje står i bygda Berle på sørsida av Bremangerlandet i Bremanger kommune i Vestland, og er ei mura arbeidskyrkje frå 1977.

Bygget er teikna av arkitekt Alf Apelseth og har sitjeplassar til 210 personar.

Berle fekk eigen gravstad i 1893 og bygdefolket hadde lenge arbeidd for å få eiga kyrkje då ho stod klar i 1977. 
Innsamlinga av pengar byrja alt i 1911. 
Kyrkja vart til stor del reist ved dugnadsarbeid og det var samla inn 200 000 kroner til bygginga.

Kyrkja har sidan 1999 vore soknekyrkje i Berle sokn i Nordfjord prosti.
Då bygget stod ferdig i 1977 hadde det status som kapell og Berle vart oppretta som kapellsokn i Rugsund sokn i Davik prestegjeld. 
Fire år seinare, i 1981, vart Berle overført til Bremanger sokn og prestegjeld og 1. oktober 1999 vart Berle skild ut frå Bremanger sokn som eige sokn i Bremanger prestegjeld.

Sjå òg 
 Kyrkjebygga til Den norske kyrkja i Sogn og Fjordane

Fotnotar

Bakgrunnsstoff 
 Om Berle sokn på nettstaden til Den norske kyrkja
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Sogn og Fjordane» på nettstaden til Arkivverket
 Skanna kyrkjebøker frå Sogn og Fjordane på nettstaden til Arkivverket
 Oversyn over gravminne i Bremanger kommune på nettstaden disnorge.no
 Om Berle Kapell NRK Fylkesleksikon Sogn og Fjordane

 

Kyrkjer i Bremanger
Kyrkjer i Nordfjord prosti
Alf Apelseth
Arbeidskyrkjer
Norske kyrkjer frå 1977
Kulturminne i Bremanger
Ahmed Yassin

Sheikh Ahmed Ismail Yassin () var ein palestinsk leiar som saman med Abdel Aziz al-Rantiss stifta den islamske motstandsrørsla Hamas i 1987. 

Yassin vart fødd i Ashkelon i 1934. På grunn av eit uhell då han var 12 år gammal, vart han sittande i rullestol og var nesten blind. Han vart drepen av israelarane den 22. mars 2004 rett etter at han forlet ein moské.

Sjå òg 
 Abdel Aziz al-Rantiss

Kjelder 

Palestinske politikarar
Frøya kyrkje

Frøya kyrkje står på Frøyalandet nordaust for Kalvåg på øya Frøya i Bremanger kommune i Vestland, og er ei langkyrkje bygd i tre i 1865.

Bygget er teikna av kunstmålaren Anders Askevold og har sitjeplassar til 400 personar.
Askvold har òg måla altartavla som har nattverden som motiv og truleg er ein kopi etter Rubens.
Før 1865 var kyrkjestaden i Bremanger på Grotle vest på Bremangerlandet og kyrkja som stod der heitte Bremanger kyrkje. 
Då kyrkjestaden for soknet vart flytt til Frøya i 1865 fylgde namnet Bremanger kyrkje med og kyrkja på Frøyalandet heitte det fram til 1952, då namnet på både kyrkja og kyrkjesoknet vart endra til Frøya medan kyrkja på Bremangerlandet, som fram til då hadde heitt Bremangerpollen, overtok namnet Bremanger kyrkje.

Sjå òg 
 Kyrkjebygga til Den norske kyrkja i Sogn og Fjordane

Fotnotar

Bakgrunnsstoff 
 Om Frøya sokn på nettstaden til Den norske kyrkja
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Sogn og Fjordane» på nettstaden til Arkivverket
 Skanna kyrkjebøker frå Sogn og Fjordane på nettstaden til Arkivverket
 Oversyn over gravminne i Bremanger kommune på nettstaden disnorge.no

 

Kyrkjer i Bremanger
Kyrkjer i Nordfjord prosti
Anders Askevold
Langkyrkjer i Bjørgvin
Norske kyrkjer frå 1860-åra
Kulturminne i Bremanger
Norske kyrkjer med heidne namnelekkar
1865 i Noreg